Umsögn Landssamtakanna Þroskahjálpar um drög að leiðbeiningum fyrir sveitarfélög varðandi framkvæmd frístundaþjónustu fyrir fötluð börn og ungmenni skv. lögum nr. 38 / 2018 . Landssamtökin Þroskahjálp vekja sérstaka áherslu á athugasemdum með 16. gr. frumvarpsins sem varð að 16. gr. laga nr. 38 / 2018 , um þjónustu við fatlað fólk með langvarandi stuðningsþarfir . Þar segir m.a. um tilgang frístundaþjónustunnar . Lagt er til að betur sé komið til móts við fötluð börn og þeim veitt sú þjónusta sem hentar hverju og einu , líkt og á við um ófötluð börn . ... Jafnframt er tilgangur þessarar þjónustu að rjúfa félagslega einangrun fatlaðra barna . Samtökin leggja mikla áherslu á að að reglur og leiðbeiningar sem settar eru um framkvæmd ákvæða 16. gr. laga nr. ( / 2018 , og framkvæmdin öll verður að vera í fullu samræmi við þessi skýringu löggjafans á tilgangi frístundaþjónustunnar og þann skýra vilja löggjafans sem þar kemur fram , þ.m.t. hvað varðar reglur og leiðbeiningar um á hvaða dögum skylt sé að veita frístundaþjónustuna . Að mati samtakanna er augljóst að túlka verður lagaákvæðið í samræmi við tilgang þess sem leiðir m.a. til að bjóða verður þessa þjónustu á öllum dögum nema á lögbundnum frídögum , þ.e. svonefndum rauðum dögum . Af því leiðir að óheimilt er að draga úr þessari þjónustu á sumrin þó að margt fólk fari í frí á þeim tíma , enda er allur gangur á því hvenær fólk nýtir rétt sinn til að fara í frí . Landssamtökin Þrokshjálp telja eðlilegt og mjög mikilvægt að í greininni og / eða eftir atvikum annars staðar í leiðbeiningunum sé mælt fyrir um að fagmenntað starfsfólk skuli sinna þjónustunni eða að lágmarki að starfsfólk í frístundaþjónustunni skuli vera undir handleiðslu fagmenntaðs fólks við skipulagningu og framkvæmd þjónustunnar . Samtökin leggja áherslu á mikilvægi þess að þjónustan sé ekki of einhæf , t.d. eins allt árið og án tilbreytingar . Tryggja þarf að ekki verði rof í þjónustunni við þá einstaklinga sem í hlut eiga og rétt eiga til þjónustunnar og jafnframt þarf að tryggja að þeim standi til boða fjölbreytt / sambærileg tilboð og jafnöldrum og fái tilbreytingu , t.d. yfir sumartímann þegar skólar starfa ekki en ekki verði um tilbreytingarlaus sérúrræði að ræða gangvart þeim sem eru eins allt árið og jafnvel óbreytt árum saman . Samtökin leggja mikla áherslu á mikilvægi þess að starfsfólk sem vinnur við frístundaþjónustuna taki virkan þátt í gerð þjónustuáætlunar og að það komi skýrt fram í leiðbeiningunum að það skuli tryggt . Sama á við um 4. gr. leiðbeininganna Vakin er athygli á að tvær greinar í leiðbeiningadrögunum eru með númerið 9 . Umsögnina í samráðsgáttinni má skoða hér